
Ştirea că Romania nu mai are nicio universitate în Top 1.000 din clasamentul 


Internațional Shanghai a trecut aproape neobservată. N-a făcut valuri nici cît 
o declarație a lui Mihai Tudose sau a lui Hubert Thuma despre care nimeni 
nu știe cine sunt și pe unde îi găsește. 


Să nu mai vorbim de o comparație între o declaraţie a lui Gigi Becali și o 
informaţie despre calitatea pregătirii universitare din ţara noastră!? 

Prima navă care a 

a ajuns la destinaţie 


Cum să sară cu gura profesorii universitari din România la o așa veste? Toţi 
sunt în politică, în servicii secrete, în administraţie, în comisii și în contracte 
cu insitutţii publice, toți conduc doctorate inutile și contrafăcute, toți au 
funcţii. Pentru ei, universităţile din România sunt între primele surse de 
venituri. Ce să-i doară pe ei? Cum să fie rău? Vă imaginaţi că Marian Preda, 
care după ce a tras la greu la aiurelile lui Traian Băsescu și i-a făcut un partid 
de serviciu, s-a pricopsit cu scaunul de rector la Universitatea București mai 
vrea o analiză la sînge a situației? Suferă el ca un cîine că universitatea 
marilor intelectuali ai României trecute este pe nicăieri? Bine că a prins 
postul. Și salutare! Mai vorbim la următorul clasament. 


Credeţi că ridicolul rector al Universităţii din Cluj se dă de ceasul morții că 
Universitatea României Mari nu mai este în primele 1.000 din lume? Nu este 
el cel mai citat anonim din lume? N-a scris el „Psihologia poporului roman”, o 
carte cu un titlu preţios care îl și îngroapă, încheiată cu o concluzie științifică 
exprimată în două interviuri care i-au fost luate de-a lungul timpului? N-a 
deschis el larg porţile serviciilor secrete la UBB de parcă universitatea ar fi o 
rezidență? Cum să mai conteze Universitatea din Cluj în clasamentele 
serioase din lume cînd profesorul „cel mai profesor” al UBB este Vasile Dîncu, 
deși despre el nu se știe încă dacă este om de afaceri, cercetător într-ale 
sociologiei și comunicării, conducător de doctoranzi la SRI, patron de fotbal și 
de media, parlamentar sau sforar în politică? 


Cum să fie o dramă la Timișoara cînd universitatea nu este nici în primele 
5.000, iar rectorul Marilen Pirtea este mai mult la parlament și la televizor 
vorbind în numele PNL? În ce domeniu și în ce condiţii aţi auzit de „savantul 
Marilen Pirtea”? 


Cum să mai avem o universitate în primele 1.000 cînd ministerul Educaţiei a 
fost condus de intelectuali mediocri sau submediocri, inclusiv plagiatori, greu 
de desemnat ca directori de școli în orășele de provincie? Să nu uităm că 
Romania Educată s-a vrut a fi pornită și realizată cu Liviu Pop, Monica Anisie 

și Ligia Deca. lar proiectul geme și acum în visele președintelui și în glumele 
funcţionarilor din guvern. 


Nu mai avem nici o universitate între primele 1.000 din lume pentru că și 
universitățile românești cu tradiție și performanţe s-au pierdut printre cele 
fantomatice, fiind și ele parte la marele festival naţional al hoției intelectuale: 
doctoratele pe baza lucrărilor plagiate. 


Ca să-și justifice neputiinţa,Daniel David „ăl mai citat om din lume” zice că 
„Universitatea Babeș-Bolyai din Cluj-Napoca (UBB) nu a mai putut compensa 
singură erori și indecizii majore în politicile academice naţionale”. 


În cazul mediocrilor, totdeauna este de vină altcineva! 


© Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informații de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

Sunt multe astfel de topuri in lume, la fel si criteriile. Depinde cine le 
finanteaza si cine trebuie sa fie beneficiarii. Dar realitatea este ca din 
absolventii cu care Elon Musk a ajuns la acele performante tehnico-stiintifice 
incredibile foarte putini or fi scoliti in universitatile de top. Dar oricum am da- 
o, mai multe astfel de topuri internationale (cine o fi acest 'Shangay?) vad de 
ani de zile ASE-ul bucurestean ca fiind prima universitate din Romania. 

Privisem nu demult un film artistic SUA despre Silicon Valley...niste puști de- 
acolo, cu laptop in loc de creier, se râdeau de studenții în științe umanitare, 
căci ei adică, nu aduc folos material...pina când dinafară, vor fi sponsorizate 
numai direcţiile umanitare să știi că nimeni nu vrea dezvoltarea adevărată a 
Țării.. 

Precizare: 

Ziarul Cotidianul își propune să găzduiască informaţii și puncte de vedere 
diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 
articolelor sau să se exprime doar pe seama aspectelor importante din viaţa 
lor si a societății, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spaţiului afectat, 
redacţia va modera comentariile, renunțind la cele pe care le consideră 
nepotrivite. 

